Kumpi?
Eikö soine salainen
 Korvaas hämärissä ääni,
 Kun mä illoin ikävääni,
 Sua muistain, huokailen?

 Eikö lämmin loiste lyö
 Kasvoihisi, ainoo kulta,
 Kun mun rintain suitsee tulta
 Lakkaamatta joka yö?

 Eikö kasva kyynelet
 Silmihisi joka aamu,
 Kun sun lempes öinen haamu
 Multa avaa lähtehet? –

 Vaiko lienee tylyksi
 Tehnyt mieles musta huoli,
 Samassa kun usko kuoli
 Minuun sydämessäsi?

Rafael Laethén
Runot